Ministru kabineta rīkojuma projekta

**„Par valsts nekustamo īpašumu pārdošanu”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4. panta pirmā un otrā daļa, 5. panta pirmā daļa, 9. panta pirmā daļa, 14. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamo īpašumu pārdošanu” (turpmāk – rīkojuma projekts) sagatavots, lai atļautu valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē šādus valsts nekustamos īpašumus:   1. **nekustamo īpašumu** (nekustamā īpašuma kadastra Nr.1300 016 3110) – zemes vienību (zemes vienības kadastra apzīmējums 1300 016 3110) 2274 m2 platībā, būvi – bibliotēku (būves kadastra apzīmējums 1300 016 3110 001),  būvi – šķūni (būves kadastra apzīmējums 1300 016 3110 002)  **Dzelzceļa ielā 3, Jūrmalā** (turpmāk – nekustamais īpašums).   Īpašuma tiesības uz nekustamo īpašumu nostiprinātas Latvijas valstij Finanšu ministrijas personā Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr.100000149393, lēmuma datums: 12.09.2011.  Nekustamais īpašums, pamatojoties uz Ministru kabineta 2011. gada 31. maija rīkojumu Nr.226 „Par nekustamā īpašuma Dzelzceļa ielā 3, Jūrmalā, pārņemšanu valsts īpašumā”, saskaņā ar Atsavināšanas likuma 42. panta otro daļu un 43. pantu no Jūrmalas pilsētas pašvaldības pārņemts valsts īpašumā bez atlīdzības. Atbilstoši Atsavināšanas likuma 42. panta otrās daļas redakcijai, kas bija spēkā minētā Ministru kabineta rīkojuma pieņemšanas brīdī, atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības varēja noteikt, kādas valsts pārvaldes funkcijas veikšanai nekustamais īpašums tiek nodots, kā arī paredzēt nosacījumu, ka gadījumā, ja nodotais nekustamais īpašums vairs netiek izmantots publiskas personas funkciju veikšanai, valsts, kurai nekustamais īpašums bez atlīdzības nodots, šo īpašumu bez atlīdzības nodod atvasinātai publiskai personai, kura šo nekustamo īpašumu nodevusi. Jūrmalas pilsētas pašvaldības 2011. gada 20. janvāra lēmumā Nr.22 „Par nekustamā īpašuma Jūrmalā, Dzelzceļa ielā 3 nodošanu valsts īpašumā bez atlīdzības” nav norādīts, kādai valsts pārvaldes funkcijai nekustamais īpašums nododams valstij, kā arī nav norādīts nekustamā īpašuma atpakaļdošanas pienākums.  Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums sastāv no zemes vienības (zemes vienības kadastra apzīmējums 1300 016 3110) 2274 m2 platībā un būves – bibliotēkas (būves kadastra apzīmējums 1300 016 3110 001)  ar kopējo platību 232,30 m2 un būves – šķūņa (būves kadastra apzīmējums 1300 016 3110 002)  ar kopējo platību 21,90 m2 platībā.  Saskaņā ar likuma “Par nekustamā īpašuma ierakstīšanu zemesgrāmatās” 19. panta redakciju uz valsts īpašumtiesību nostiprināšanas brīdi, mazēkas zemesgrāmatā nav ierakstāmas.  Atbilstoši NĪVKIS datiem, nekustamā īpašuma kadastrālā vērtība uz 2017. gada 1. janvāri ir 36511 *euro*, tai skaitā – zemes vienības kadastrālā vērtība – 24914 *euro*, bibliotēkas  – 11239 *euro* un šķūņa kadastrālā vērtība - 358 *euro*.  Zemes vienībai noteiktais lietošanas mērķis: 0908 – pārējo sabiedriskās nozīmes objektu apbūve.  Saskaņā ar NĪVKIS datiem, uz zemes vienības vēl atrodas Finanšu ministrijas tiesiskajā valdījumā esošas inženierbūves: betona grodu aka (būves kadastra apzīmējums 1300 016 3110 004),  betona plākšņu celiņš (būves kadastra apzīmējums 1300 016 3110 005),  vietējās kanalizācijas kolektors (būves kadastra apzīmējums 1300 016 3110 006),  metāla stiepļu žogs (būves kadastra apzīmējums 1300 016 3110 007).  Inženierbūves Nekustamā īpašuma valsts kadastra informācijas sistēmā reģistrētas uz inženierbūvju datu deklarāciju pamata.  Inženierbūves ir nesaraujami saistītas ar nekustamo īpašumu un tiks atsavinātas kopā ar galveno īpašumu kā blakus lietas. Inženierbūves betona plākšņu celiņš un metāla stiepļu žogs ir nekustamā īpašuma labiekārtošanas elementi, savukārt inženierbūves – betona grodu aka un vietējās kanalizācijas kolektors nodrošina nekustamā īpašuma funkcionalitāti. Civillikuma 853. pants nosaka, ka visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām. Minētā informācija tiks iekļauta arī nekustamā īpašuma izsoles noteikumos.  Saskaņā ar NĪVKIS datiem nekustamajam īpašumam reģistrēti šādi apgrūtinājumi:  - individuāli noteikta vides un dabas resursu aizsargjoslas (aizsardzības zonas) teritorija ap valsts vai vietējās nozīmes kultūras pieminekli, 0,2274 ha;  - aizsargjoslas teritorija gar dzelzceļu, 0,2274 ha;  - atbildēt par visu pazemes un virszemes inženiertīklu saglabāšanu, kas atrodas zemesgabala teritorijā un netraucē to ekspluatāciju.  Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījuma Nr.100000149393 III daļas 1. iedaļas 1.1.punktā ierakstīta atzīme – ēka lit.001 ir arhitektoniski vērtīga, saglabājama un restaurējama, pamats: 1998. gada 24. aprīļa Jūrmalas pilsētas Zemes komisijas Lēmums Nr.752.  Atbilstoši Valsts kultūras pieminekļu aizsardzības inspekcijas 2014. gada 30. oktobra vēstulē Nr.08-01./2676 sniegtajai informācijai minētais apgrūtinājums izriet no Jūrmalas pilsētas teritorijas plānojuma ietvaros veiktā Jūrmalas apbūves izvērtējuma, un nosacījumus šāda statusa ēkas izmantošanai, kā arī kontroli par to izpildi, realizē tikai pašvaldība. Zemes vienība ar kadastra apzīmējumu 1300 016 3110 Dzelzceļa ielā 3, Jūrmalā, visā tās platībā un uz tās esošās ēkas ar kadastra apzīmējumiem 1300 016 3100 001 un 1300 016 3110 002 kā atsevišķi objekti nav iekļauti Valsts aizsargājamo kultūras pieminekļu sarakstā, bet atrodas vietējās nozīmes arhitektūras pieminekļa „Dzīvojamā ēka – pansija” (valsts aizsardzības Nr.5441) aizsardzības zonā (apgrūtinājuma kods 7314020102).  Saskaņā ar likuma „Par kultūras pieminekļu aizsardzību” 23. panta pirmo daļu kultūras pieminekļu aizsardzības zonā darbības, kas ietekmē kultūrvēsturisko vidi (piemēram, būvniecība, zemes reljefa mākslīga pārveidošana, mežsaimnieciska darbība, tādu iepriekš neidentificētu priekšmetu izcelšana no zemes vai ūdens, kuriem varētu būt vēsturiska, zinātniska, mākslinieciska vai citāda kultūras vērtība), drīkst veikt tikai ar Valsts kultūras pieminekļu aizsardzības inspekcijas atļauju.  Nākamajam nekustamā īpašuma īpašniekam ir saistoši tiesību akti, kas regulē darbības kultūras pieminekļa aizsardzības zonā. Minētā informācija tiks iekļauta arī nekustamā īpašuma izsoles noteikumos.  Atbilstoši nekustamā īpašuma NĪVKIS kartes izdrukai daļa no būves ar kadastra apzīmējumu 1300 016 3110 002 atrodas uz divām blakus esošajām zemes vienībām – zemes vienības ar kadastra apzīmējumu 1300 016 3102, kas ietilpst nekustamā īpašuma (nekustamā īpašuma kadastra Nr.1300 016 3102) Dzimtenes ielā 13, Jūrmalā, sastāvā un pieder juridiskai personai, un zemes vienības ar kadastra apzīmējumu 1300 016 3109, kas ietilpst nekustamā īpašuma (nekustamā īpašuma kadastra Nr.1300 016 3109) Valtera prospektā 6, Jūrmalā, sastāvā un pieder divām fiziskām personām.  Minēto zemes vienību īpašniekiem saskaņā ar Atsavināšanas likuma 4. panta ceturto daļu pirmpirkuma tiesību uz nekustamā īpašuma objektu nav.  Nekustamais īpašums ar 2012. gada 9. februārī noslēgtu nomas līgumu Nr.3429-i iznomāts Aleksejam Potrivailo uz laiku līdz 2022. gada 31. janvārim. Ņemot vērā nomas maksas parādu, 2016. gada 29. novembrī nomniekam nosūtīts paziņojums Nr.3-3/18135 par nomas līguma izbeigšanu ar 2016. gada 19. decembri. Nomas līguma 8.2.1.apakšpunktā iznomātājam ir pielīgtas tiesības vienpusēji izbeigt nomas līgumu, rakstiski par to informējot nomnieku, ja nomnieks ilgāk kā 30 dienas pēc līgumā noteiktā termiņa nemaksā līgumā paredzētos maksājumus pilnā apmērā. Saskaņā ar nomas līguma 8.7. apakšpunktu pēc nomas līguma izbeigšanas nomniekam divu darba dienu laikā jānodod telpas iznomātājam ar pieņemšanas – nodošanas aktu.  Saskaņā ar VNĪ 2017. gada 20. marta aktu par nekustamā īpašuma apsekošanu, nomnieks nekustamo īpašumu nav atbrīvojis.  VNĪ ir iesniegusi Rīgas rajona tiesas Zemesgrāmatu nodaļai Pieteikumu par saistības piespiedu izpildīšanu brīdinājuma kārtībā un 2017. gada 5.jūnijā cēlusi prasību Rīgas Starptautiskajā šķīrējtiesā par nekustamā īpašuma nomas maksas parāda, maksas par nekustamā īpašuma faktisko lietošanu, līgumsoda, likumisko procentu, kā arī visu tiesāšanas izdevumu piedziņu no A. Potrivailo par labu VNĪ, vienlaicīgi lūdzot izlikt A. Potrivailo no nekustamā īpašuma.  A.Potrivailo ir iesniedzis Rīgas pilsētas Vidzemes priekšpilsētas tiesai prasības pieteikumu par naudas līdzekļu piedziņu no VNĪ. VNĪ, sniedzot paskaidrojumu tiesai, ir norādījusi, ka neatzīst prasību, nepiekrīt A.Potrivailo viedoklim, jo tas ir pretrunā Civillikuma normām, nos1ēgtā nomas līguma nosacījumiem, neatbilst faktiskajiem lietas apstākļiem un lūdz tiesu prasību noraidīt pilnā apmērā, kā arī informējusi par celto prasību Rīgas Starptautiskajā šķīrējtiesā.  Lietas izskatīšana Rīgas pilsētas Vidzemes priekšpilsētas tiesā nozīmēta 2017. gada 20. oktobrī.  Saskaņā ar VNĪ rīcībā esošajiem nekustamā īpašuma rentabilitātes rādītājiem nekustamā īpašuma pārvaldīšana 2015. gadā ir nesusi peļņu 11 311 *euro* apmērā, 2016.gadā – 9 707 *euro* apmērā un 2017. gadā no janvāra līdz jūnijam nekustamais īpašums ir radījis zaudējumus 395 *euro* apmērā.  Atbilstoši VNĪ nekustamā īpašuma portfeļa attīstības stratēģijas pamatprincipiem, VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu, pārējie īpašumi ir ilgtermiņā atsavināmi valstij visizdevīgākajā veidā.  Veicot nekustamā īpašuma tirgus analītisko izvērtējumu, VNĪ speciālisti secināja, ka ņemot vērā būves – bibliotēkas slikto tehnisko stāvokli, tās turpmākai iznomāšanai nepieciešami būtiski ieguldījumi tehniskā stāvokļa uzlabošanai, kā arī nekustamā īpašuma atrašanās vieta būtiski pazemina īpašuma iznomāšanas iespējas. Līdz ar to labākais nekustamā īpašuma izmantošanas veids ir tā atsavināšana.  Ņemot vērā minēto, un to, ka valsts nekustamais īpašums nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2017. gada 9. marta sēdē (prot. Nr.IZKP-17/10 9.punkts) un 2017. gada 18. maija sēdē (prot. Nr.IZKP-17/21 5.punkts) ir pieņēmusi lēmumu nekustamo īpašumu normatīvajos aktos noteiktajā kārtībā virzīt atsavināšanai.  Atsavinot nekustamo īpašumu, jāņem vērā likuma „Par zemes reformu Latvijas Republikas pilsētās” 21.pantā noteiktie ierobežojumi.   1. ievērojot Atsavināšanas likuma 14. panta nosacījumus, **nekustamo īpašumu** (nekustamā īpašuma kadastra Nr. 1700 534 0464) – būvi – garāžu (būves kadastra apzīmējums 1700 034 0419 004) **Mālu ielā 33A, Liepājā** (turpmāk – nekustamais īpašums).   Īpašuma tiesības uz nekustamo īpašumu nostiprinātas Latvijas valstij Finanšu ministrijas personā Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr. 100000527318, lēmuma datums 25.11.2013.  Saskaņā ar NĪVKIS datiem nekustamā īpašuma kadastrālā vērtība uz 2017. gada 1. janvāri ir 2163 *euro*.  Būves galvenais lietošanas veids: 1242 - garāžu ēkas.  Nekustamais īpašums saistīts ar zemes vienību (zemes vienības kadastra apzīmējums 1700 034 0419), kas ietilpst nekustamā īpašuma (nekustamā īpašuma kadastra Nr.  1700 034 0419) Ķieģeļu ielā 34, Liepājā, sastāvā, un uz kuru īpašumtiesības nostiprinātas fiziskai personai. Īpašuma tiesības uz nekustamo īpašumu nostiprinātas Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr. 3450, lēmuma datums: 19.04.2012.  Zemes nomas līgums nav noslēgts.  Saskaņā ar Atsavināšanas likuma 11. panta trešo daļu un 14. panta otro daļu pirmpirkuma tiesīgajai personai (zemes īpašniekam) vienlaikus ar sludinājumu par izsoli tiks nosūtīts uzaicinājums mēneša laikā iesniegt pieteikumu par pirmpirkuma tiesību izmantošanu. Ja izsludinātajā termiņā Atsavināšanas likuma 4. panta ceturtās daļas 1.punktā minētā persona nebūs iesniegusi pieteikumu par nekustamā īpašuma pirkšanu vai iesniegusi atteikumu, rīkojama izsole Atsavināšanas likumā noteiktajā kārtībā.  Ņemot vērā iepriekš minēto, gadījumā, ja zemes īpašnieks neizmantos pirmpirkuma tiesības uz valsts nekustamo īpašumu, neatkarīgi no zemes un būves īpašnieku gribas, pastāvēs piespiedu nomas tiesiskās attiecības starp būves īpašnieku un zemes īpašnieku, un personai, kas būs būves īpašnieks, būs pienākums maksāt piespiedu zemes nomas maksu zemes īpašniekam.  Starp VNĪ un Baibu Bergu noslēgts 2017. gada 27. aprīļa nekustamā īpašuma Mālu ielā 33A, Liepājā, telpu nomas līgums Nr. 3/1-3-17-36/1035 par nekustamā īpašuma Mālu ielā 33A, Liepājā, ēkas (būves kadastra apzīmējums 1700 034 0419 004) pirmā stāva telpu Nr. 1, ar kopējo platību 59,60 m2 nomu. Līgums ir spēkā līdz nekustamā īpašuma atsavināšanai un nodošanai ar aktu jaunajam īpašniekam/valdītājam, bet ne ilgāk kā līdz 2018. gada 1. aprīlim.  Saskaņā ar VNĪ rīcībā esošajiem nekustamā īpašuma rentabilitātes rādītājiem nekustamā īpašuma pārvaldīšana 2015. gadā VNĪ ir nesusi zaudējumus 422 *euro* apmērā, 2016. gadā – 429 *euro* apmērā un 2017. gadā periodā no janvāra līdz 30. jūnijam VNĪ ir nesusi zaudējumus 129 *euro* apmērā.  Saskaņā ar VNĪ nekustamo īpašumu portfeļa attīstības stratēģijas pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā to, ka investīciju veikšana minētajos nekustamajos īpašumos nav ekonomiski pamatota, tie ir jāatsavina, gūstot pēc iespējas lielāku labumu valstij.  Veicot nekustamā īpašuma tirgus analītisko izvērtējumu, VNĪ speciālisti secināja, ka nekustamais īpašums neatbilst VNĪ nekustamo īpašumu portfeļa attīstības stratēģijas pamatprincipiem, līdz ar to labākais nekustamā īpašuma izmantošanas veids ir tā atsavināšana.  Ņemot vērā minēto un to, ka nekustamais īpašums nav nepieciešamas valsts pārvaldes funkciju nodrošināšanai saskaņā ar Valsts pārvaldes iekārtas likumu, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2017. gada 23. marta sēdē (prot. Nr. IZKP-17/12, 5.punkts) ir pieņēmusi lēmumu to normatīvajos aktos noteiktajā kārtībā virzīt atsavināšanai.  Valsts nekustamo īpašumu atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).  Rīkojuma projekts paredz nekustamo īpašumu valdītājam – Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkumu līgumu noslēgšanas dienas, sastādot attiecīgus pieņemšanas – nodošanas aktus.  Trīsdesmit dienu termiņš dokumentu nodošanai nekustamo īpašumu pircējam noteikts, izvērtējot nekustamo īpašumu pircēja pienākumu veikt noteiktas darbības noteiktos termiņos, samērīgi ar nekustamo īpašumu pārdevēja pienākumiem.  Atsavināšanas likuma 30. pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem.  Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas | Latvijas Republikas Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā uz Rīkojuma projekta 1.1.apakšpunktā ietverto nekustamo īpašumu - jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.  Attiecībā uz Rīkojuma projekta 1.2.apakšpunktā ietverto nekustamo īpašumu - pirmpirkuma tiesīgā persona un minētā nekustamā īpašuma nomnieks, ar kuru noslēgts telpu nomas līgums. Ja pirmpirkuma tiesīgā persona neizmantos savas tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | Nav precīzi aprēķināms. | | | | |
| 3.1. valsts pamatbudžets | Nav precīzi aprēķināms. | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | | | |
| 5. Precizēta finansiālā ietekme: | X | Nav precīzi aprēķināms. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.  VNĪ saskaņā ar Atsavināšanas likuma 47.pantu un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37.punktu nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamā īpašuma pārdošanas vērtību, ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti*.  Sludinājumi par valsts nekustamo īpašumu izsolēm tiks publicēts oficiālajā izdevumā „Latvijas Vēstnesis”; institūcijas, kas organizē nekustamo īpašumu atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā.  Attiecībā uz Rīkojuma projekta 1.1.apakšpunktā ietverto nekustamo īpašumu izsoles noteikumos tiks norādīts, ka nekustamā īpašuma īpašniekam ir saistoši tiesību akti, kas regulē darbības kultūras pieminekļa aizsardzības zonā.  Attiecībā uz Rīkojuma projekta 1.2.apakšpunktā ietverto nekustamo īpašumu izsoles noteikumos tiks norādīts, ka pārdodamais valsts nekustamais īpašums (nekustamā īpašuma kadastra Nr. 1700 534 0464) Mālu ielā 33A, Liepājā, atrodas uz privātīpašumā esošas zemes vienības, kas neietilpst pārdodamā objekta sastāvā, un ka pircējs neiegūst īpašuma tiesības uz zemi. Papildus izsoles noteikumos tiks norādīts – situācijā, ja valsts nekustamo īpašumu neiegādāsies pirmpirkuma tiesīgā persona – zemes īpašnieks, valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās. Neatkarīgi no zemes un būves īpašnieku gribas, personai, kas būs būves īpašnieks, būs pienākums maksāt piespiedu zemes nomas maksu zemes īpašniekam. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D.Reizniece-Ozola

Saule 67024691

[elina.saule@vni.lv](mailto:elina.saule@vni.lv)